Majid Michel

Majid Michel (yavutse ku ya 22 Nzeri 1980) ni umukinnyi wa filme ukomoka muri Gana, akaba umunyamideli, agira ibiganiro kuri televiziyo, ni umuvugabutumwa, akora n'imirimo yo gufasha imbabare (humanitarian). Yagiye ahatanira kenshi igihembo cya Best actor in a leading role mu bihembo bya Africa Movie Academy Awards mu myaka ya 2009, 2010, 2011, 2012, 2014 na 2017. Gusa yaje kwegukana icya 2012 nyuma yo guhatana ubugira 3 byanga

 Amateka 
Michel yavukiye i Cantonments mu nkengero z'umurwa mukuru wa Gana Accra. Ni umuhungu ukomoka kuri Se w'umuLibani na nyina umubyara w'umunyagana akaba avukana n'abavandimwe be 9. Yize amashuri abanza muri St Therese ayakomereza muri Mfantsipim, aho yiganye na Van Vicker umukinnyi wa filme ndetse n’uwahoze ari Umunyamabanga mukuru w’umuryango w’abibumbye Kofi Annan. Mu mashuri yisumbuye, Michel yyakundaga gukina no kugaragara mu kinamico akaba n'umwe mu bagize drama club yo ku kigo yigagaho, bimuhesha gutwara igikombe cya Best Actor Award kuva muri kimwe mu bitaramo yakinnyemo ku munsi wo kwibohora muri Cape Coast aho muri Gana. 

 Ibijyanye n'Umwuga 
Mbere yo kuba umukinnyi wabigize umwuga, Michel yamurikaga imideli. Mu kiganiro yagiranye na Star FM Ghana muri 2017, Majid yatangaje ko bwa mbere agerageza gukina filme atahise abona amahirwe kubera yaratarabimenya ariko ntibyamuca intege ahubwo ishyaka n'umuhate n'urukundo yarafitiye umwuga wo gukina filme byamuteye guhatana kurushaho mu ruganda rwa filme.

Role ya mbere yayibonye muri filme y'uruhererekane yamamaye cyane Things We Do For Love aho yakinnyemo nk'umusore ukora muri hoteri wo muri Libani. 

Nyuma atoranywa nk'umukinnyi w'imena muri filme irangira ya mbere ye "Divine Love" akinana na Jackie Aygemang hamwe na Van Vicker muri role yunganira. Iyi filme bahuriyemo irakundwa cyane ibahesha kugira amazina akomeye aturuka muri Ghana.

Mu mwaka wa 2008 Michel yakinnye muri Agony of the Christ nk'umukinnyi w'imena, filme yahataniye ibihembo 7 muri Afurika Movie Academy Awards yo muri 2009, harimo n'igihembo cya Michel yahataniraga nk'umukinnyi mwiza w'uwo mwaka.

Mu Kwakira 2017 Michel yatangaje ko ahembwa byibuze $15.000 kandi ko yinjije amadorari agera ku 35.000 ayakuye mu gukina filme. mu kwa cumi 2017 Michel gutangaza ko atazongera gukina role zimusaba gusomana kubera impamvu z'uko ari umukristo wavutse ibwa kabiri kandi imyemerere ye ikaba itabimwemeza abitangariza mu kiganiro kuri radiyo.

 Kumenyekana muri Nollywood no Kwamamara 
Michel ni umwe mu bakinnyi bo muri Ghana binjiye mu ruganda rwa filme mu gihe cya Frank Rajah Arase usanzwe uyobora filme muri Nijeriya ubwo yagiranaga amasezerano y'ubufatanye na Director Abdul Salam Mumuni w'umunyagana ukorera muri Venus Films. [ <span title="This claim needs references to reliable sources. (June 2025)">citation needed</span> ] Aya masezerano yatumye Abakinnyi benshi bo muri Ghana bagaragara ku isoko rya Nollywood bibahesha amahirwe cyane kuruta n'Abakinnyi bo muri Nigeria, zimwe muri filme zakorewe muri ayo masezerano Michel yagaragayemo harimo: Crime to Christ (2007), Agony of Christ (2008), Heart of Men (2009), The Game (2010), and Who Loves Me? (2010) amongst others.

Michel yatangiriye kuri filme y'urukundo yo muri 2009 "Emerald" akina role y'imena hamwe Genevieve Nnaji nubwo benshi bashimye imikinire ya Michel n'umubano we na Nnaji bagaragaje muri filme, ntibyatumye filme itagira amanota mabi. Gusa filme Silent Scandals yo muri 2009 yakiriwe neza ibona amanota meza yaba ku mikorerwe yayo (production) ndetse n'imikinire ya Michel.

Mu mwaka wa 2009 Michel yakinnye muri filme yo muri nijeriya Guilty Pleasures yamugaragaje nk'umukinnyi mwiza ndetse ibona n'amanota meza. Muri 2010 yari inshuro ya 3 yongeye gukinana na Genevieve Nnaji bahurira noneho muri filme Bursting Out  filme yo muri Nollywood yakiriwe bitandukanye inavugwaho mu buryo butandukanye Aho Kuri Nnaji Michel yavuze ko yamwigishije gukina Kandi aza no gutangaza ko buriya Genevieve Nnaji ariwe mukinnyi uzi gukina neza asomana mu ruganda rwa sinema.

Michel yakunze gukemura impaka hakiri kare mu mwuga we wa Nollywood mu magambo ye mu bitangazamakuru, harimo no kuvuga ko Gana nta nganda za firime yigeze.  Mu mpera za 2010, byavuzwe ko uyu mukinnyi yaruhutse gukorera muri Nollywood nyuma yo guhabwa iterabwoba ry’urupfu yahabwaga n’abakinnyi bo muri Nijeriya batekerezaga ko abatwara ama role mesnhi 

Yagarutse muri Gana aho yagaragaye muri filme nka 4 Play yo muri 2010 hamwe n'ibice byayo byayikurikiye 4 Play Reloaded (2011).

Muri 2012, yakinnye muri filme yavugaga ku ntambara yitwa Somewhere in Africa, akina ari umunyagitugu, nubwo iyi filme itagafashe ariko Michel yashimiwe uko yayikinnyemo atsindira igihembo cye cya mbere muri Africa Movie Academy Award Byatumye yongera kugaruka muri Nollywood muri 2014 ahita agaragara muri 30 days in Atlanta aho byamushyize ku rutonde na the Nigerian Cinema Exhibition Coalition nk'imwe muri highest box office draws yo muri 2014. izindi film zo muri 2014 yagaragayemo harimo nka: Forgetting June, itarakiriwe neza na Knocking on Heaven's Door ndetse na Being Mrs Elliot, zombi zigorwa no kuzamamaza ndetse no kumenyekana.

 Ubuzima bwite  

Majid Michel yarashatse abyara abana batatu. Ku wa 19 Ugushyingo 2015 Michel yatangaje ko Umugore we bamaranye imyaka 10 y'urushako ariwe soko y'instinzi ye Ashima Imana muri uwo mwaka aba arinabwo basubiramo isezerano bagiranye ryo kubana nk'umugabo n'umugore.

Majid ni Umukristo ukijijwe Kuwa 4 Ukwakira 2016, Yari umushyitsi w'umuvugabutumwa mu rusengero aho yajyaga abasangiza Ijambo ry'Imana rifasha abantu Ubwo yari mu kiganiro kuri Radiyo Joy FM yo muri Gana, yatangaje ko ubu afite ubuzima bushya nk'umukristo nk'uko bibiliya ivuga Kuwa 1 Mata 2017 yavuze ko kuva yatangira urugendo rwe rw'agakiza byatumye atana n'incuti ze za mbere, ariko Imana imuhesha izindi ncuti zimushyigikira mu buzima bwe bushya. 

Mu 2017 mu gitaramo cya pasika Majib yavuze mu magambo make ko kubambwa kwa Kristo bishushanywa no kwanga ivanguramoko, inzangano, ishyari, ubwibone, intambara, n’ububasha bw’abadayimoni ahubwo ukabaho ubuzima bwuzuye ubuntu buturuka ku Mana" 

Mu kwa cumi 2017 yatangaje ko Imana ariyo imukoresha mu gukorera abantu ibitangaza. Ku ngingo yo kwikinisha, Majid avuga ko ari icyaha ku Mana ari nta muntu ukwiye kubikora na rimwe mu buzima bwe avuga ko nawe yigeze kubatwa nabyo mu myaka ye y'ubuto ariko ashishikariza urubyiruko kubyirinda 

Ubwo yari mu kiganiro na Freeze, Majid ntiyemeranije na Freeze ku bijyanye no gutanga icyacumi. Majid yavuze ko gutanga icyacumi atari inyigisho zo mu isezerano rya kera. Ahubwo, avuga ko icya cumi kigomba guhabwa itorero kugira ngo rifashe abakene.
 Amashakiro 


 External links 

 Majid Michel at IMDb
 Majid Michel on Twitter